Informovať sa o doplnku INOFOLICU
Dobrý deň, chcem sa prosím spýtať či doplnok INOFOLIC obsahuje pre telo aktívnu formu kyseliny listovej? Teda Methylfolát?
Lekár povedal že ak doplnok neobsahuje methylfolát ale kyselinu listovú v neaktívnej forme, je to zbytočné brať.

Ďakujem
Dobrý deň,
ďakujeme za Vašu otázku.
Kyselina listová je vitamín B9, ktorý možno nazvať aj ako Folát (kyselina folová). Rozdiel medzi folátom a metylfolátom spočíva v tom, že kyselina listová (vitamín B9) sa musí v tele metabolizovať na biologicky aktívnu formu L- metylfolát prostredníctvom kľúčového enzýmu metyléntetrahydrofolát reduktázy (MTHFR). Kyselina listová ako syntetický vitamín B9 sa používa na fortifikáciu niektorých potravín i výživových doplnkov, ktorú musí naše telo premieňať do aktívnej formy. Niektoré osoby však môžu trpieť genetickým polymorfizmom enzýmu MTHFR (výskyt u viac ako polovice populácie), kvôli čomu ich organizmus nevie premeniť kyselinu listovú na aktívnu formu folátu. Folát je prirodzene biologicky aktívna forma vitamínu B9, ktorá sa nachádza v potravinách rastlinného a živočíšneho pôvodu. Náš organizmus využíva kyselinu listovú ako folát/metylfolát v nezmenej forme. Avšak telo si nedokáže vytvárať zásoby vitamínu B9, preto je potrebný jeho denný príjem v strave alebo formou výživových doplnkov. Folát, kyselina listová, zohráva podstatnú úlohu v mnohých dejoch ako rast zárodočných tkanív počas tehotenstva, správna tvorba aminokyselín, normálna tvorba krvi, správna látková premena homocysteínu, zníženie vyčerpania a únavy, podpora normálnej funkcie psychiky, normálne delenie buniek (tehotenstvo, rast a vývin) a správne fungovanie imunitného systému.
Inofolic obsahuje vo svojom zložení kyselinu listovú (folát) a inozitol. Tento prípravok je určený pri problémoch s otehotnením. Priaznivo pôsobí na činnosť vaječníkov. Teda počas plánovania tehotenstva je vhodný aj Inofolic, aj napriek tomu, že sa kyselina listová nachádza vo forme folátu. Obsahuje navyše inozitol. Naopak, ak ste tehotná, je lepšie voliť prípravky s vyšším obsahom kyseliny listovej a najlepšie vo forme metylfolátu. Vhodný je napríklad prípravok
Pregnafolin
, ktorý okrem metylfolátu obsahuje aj rad vitmaínov a mirálov potrebných pre správny vývoj plodu.
Prajem pekný zvyšok dňa.
S pozdravom,
PharmDr. Anna Pacalajová